35. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΣΥΓΚΟΙΝΩΝΙΩΝ Αριθ. 158209/1722 της 6/31 Μαΐου 1978 (ΦΕΚ Β΄ 500) Περί παρατάσεως χρόνου αντικαταστάσεως πτυχίων χειριστών και αδειών οδηγήσεως αγροτικών μηχανημάτων. Έχοντας υπόψη: 1.Την παρ. 2 του άρθρ. 97 του Νόμ. 614/77 «περί κυρώσεως του Κώδικα Οδικής Κυκλοφορίας» σύμφωνα με την οποία ο τρόπος και η διαδικασία ιατρικής επανεξετάσεως των χειριστών και οδηγών γεωργικών μηχανημάτων καθορίζονται με κοινές αποφάσεις των Υπουργών Γεωργίας και Συγκοινωνιών. 2.Το άρθρ. 13 παρ. 1 του Π.Δ. 333/77 «περί πτυχίων χειριστών και αδειών οδηγήσεως αγροτικών μηχανημάτων», σύμφωνα με το οποίο η θεώρηση από τις οικείες Μονάδες Ε.Β. ή τα Γραφεία Γεωργικής Μηχανικής των πτυχίων χειριστών και αδειών οδηγών στις περιπτώσεις ιατρικής επανεξετάσεως κλιμακώνεται σε διάστημα ενός χρόνου από την ισχύ του ανωτέρω Π.Δ/τος. 3.Την 168405/1525/2.11.77 κοινή απόφαση των Υπουργών Γεωργίας και Συγκοινωνιών, βάσει της οποίας ισχύουν οι διατάξεις του Π.Δ. 333/77 και της 161887/416/22.7.77 αποφάσεως του Υπ. Γεωργίας, η παρ. 5 της οποίας προβλέπει την αντικατάσταση των παλαιών πτυχίων με τους νέους τύπους πτυχίων και αδειών γεωργικών μηχανημάτων (καθιερωθέντες με το Π.Δ. 333/77) και στις περιπτώσεις θεωρήσεως αυτών μετά ιατρική επανεξέταση των κατόχων των ανωτέρω πτυχίων. 4.Τα 1172/28.2.78 και 4128/15.3.78 έγγραφα της Ε.Ε.Β. Πέλλης και της ΙΙ Περιφ. Δ/νσεως Ε.Β. Θεσσαλονίκης αντιστοίχως, περί παρατάσεως της προθεσμίας που ορίζονται με το άρθρ. 13 του Π.Δ. 333/77, λόγω φόρτου εργασίας και ελλείψεως προσωπικού. 5.Σχετική εισήγηση της αρμόδιας Δ/νσεως της ΥΠΑΕ της Γ .Δ.Ε.Β. του Υπ. Γεωργίας, αποφασίζουμε: 1.Η κλιμάκωση του χρόνου εφαρμογής του άρθρου 13 παρ. 1 του Π.Δ. 333/77 παρατείνεται μέχρι 31.12.1979. Με την 139037/3429/984/22 Ιαν. - 15 Φεβρ. 1980 (ΦΕΚ Β΄ 151) απόφ. Υπ. Γεωργίας και Οικονομικών παρατείνεται μέχρι 31-12-1980 ο χρόνος αντικαταστάσεως των πτυχίων χειριστών και αδειών οδηγήσεως αγροτικών μηχανημάτων. 